http___lonewolf.com.hr_2016_10_04_dom-gospodice-peregrine-za-cudnovatu-djecu-recenzija-filma__1.xml
1.1 2.1 3.1 4.1 4.2 5.1
Take a dive into Tim Burton’s interpretation of Ransom Riggs’ Miss Peregrine’s Home for Peculiar Children world with a new set of posters featuring the film’s characters! Each poster focuses on a different main character (or in the case of the Odwell brothers, plural) from the film, including Jake, Miss Peregrine, Bronwyn, the Odwell brothers, Olive, Millard, and Emma: The fantastical film is a Tim Burton-helmed adaptation of the Ransom Riggs novel by the same name: When Jacob discovers clues to a mystery that spans different worlds and times, he finds Miss Peregrine’s Home for Peculiar Children. But the mystery and danger deepen as he gets to know the residents and learns about their special powers. The movie, starring Eva Green, Samuel L. Jackson, and Asa Butterfield, is set to hit theaters on September 30th, 2016!
1.1 2.1 3.1 3.2 4.1 5.1 6.1 7.1 7.2 7.3 7.4 7.5 8.1 8.2 8.3 9.1 9.2 9.3 10.1 10.2 10.3 10.4 10.5 11.1 11.2 11.3 11.4 12.1 12.2 12.3 12.4 12.5 13.1 13.2 13.3 13.4
U kina nam je stigao tipični „burtonovski“ film s prekrasnim vizualima i otkačenim likovima –ali spada li Dom gospođice Peregrine za čudnovatu djecu među njegove bolje ili lošije filmove? Naslov originala: Miss Peregrines home for peculiar children Uloge: Eva Green, Asa Butterfield, Chris O’ Dowd, Ella Purnell, Kim Dickens, Samuel L. Jackson, Judi Dench, Alisson Janney Redatelj: Tim Burton Trajanje: 127 minuta Datum premijere: 29. rujan 2016. Tim Burton je jedan od onih redatelja koji mogu oduševiti svojim filmovima (Edward škaroruki, Bubimir, Sanjiva dolina, prva dva Batmana… ), ali i natjerati se da se zapitate – što mu je ovo trebalo (Alisa u zemlji čuda, Sjene tame, Planet majmuna)? Stoga, sam očekivanja za novi Burtonov film poučen iskustvima sveo na minimum, jer nikada ne znaš hoće li film biti „hit or miss“. U koju je grupu na kraju ušao Dom gospođice Peregrine za čudnovatu djecu? Paaaa, negdje u sredinu. Ali, krenimo redom… Priča prati život šesnaestogodišnjeg Jakea (Asa Butterfield) čiji će se život promijeniti nakon strašne i iznenadne smrti njegova djeda. Pokušavajući odgonetnuti prilično sumnjive okolnosti smrti, Jake otkrije tajnovito pismo koje ga odvodi na daleki velški otok, gdje otkriva ruševine doma gospođice Peregrine za čudnovatu djecu. Jake ne samo da upoznaje svu djecu iz doma, kao i gospođicu Peregrine (Eva Green), nego kreće i u avanturu koja uključuje i putovanje kroz vrijeme. Film koji je napravljen prema uspješnoj istoimenoj knjizi Ransoma Riggsa, tipičan je film Tima Burtona koji je uvijek bio zainteresiran za čudne bajkovite svjetove. Križanac između Harry Pottera i X-Mena, točnije škole za „neobične“ profesora Xaviera, tako obiluje prekrasnim vizualima, izvrsnom fotografijom, maštovitim svijetom i malo je reći čudnim likovima. Ako se sjetite svojih maštanja iz djetinjstva, u ovoj Burtonovoj viziji bi se našli kao riba u vodi. Nažalost osim vizualnog iskustva, koje i inače kod Burtona nikada nije bilo problem, ovaj film u konačnici ne nudi toliko puno. Zašto smo kao djeca, ali i sada (barem kod nas u kojima još uvijek čuči dijete) voljeli bajkovite filmove? Ne samo zbog maštovitog svijeta, već i zbog avanture. A upravo taj sastojak kronično nedostaje Domu gospođice Peregrine za čudnovatu djecu. Uzimajući u obzir da je ovo uvodni film jer je Riggs do sada napisao tri knjige, te da treba postaviti temelje za eventualnu buduću franšizu, ipak je previše vremena potrošenu za uvode, i samo je zadnjih 30-tak minuta onako kakva bi trebala biti većina dvosatnog filma. Za razliku od Harry Pottera i Kamena mudraca, kojeg sam nedavno recenzirao, koji također ima dugi uvod, ali zanimljiv uvod, u slučaju novog Burtonovog djela, gotovo će cijeli film proći u uvodu i silnim Jakeovim pitanjima – a za to vrijeme od avanture gotovo niti „a“. I kada avantura konačno počne – filmu je već kraj. Bajka se u ovom slučaju svodi samo na onu maštovitost cijelog svijeta i likova, a zanimljivih likova, kojih se ne bi posramila niti Xavierova škola mutanata, ovdje ne nedostaje – od maskiranih blizanaca i nevidljivog dječaka do djevojčice koja u izbačaju podiže više od Nikolaja Pešalova! Nažalost, baš onim najzanimljivijim likovima iz doma je posvećeno najmanje vremena. Asi Butterfieldu, glavnom glumcu, ne nedostaje vremena na ekranu ali se ne može reći da je bio upečatljiv. I nije problem toliko u njegovoj glumi koliko u samom njegovom liku koji nema niti malo karizmatičnosti već se prije može opisati dosadnim, što i nije baš poželjan epitet za lika u bajkovitom filmu. Najupečatljivija u filmu je bez sumnje Eva Green koja još jednom dokazuje svoj talent, baš kao što nam je Samuel L. Jackson dokazao da vjerojatno ne postoji uloga koju će odbiti! Ovaj put je negativac s izbečenim očima bez zjenica!? Dom gospođice Peregrine za čudnovatu djecu je tipičan Burtonov film koji će vjerojatno na prvu leći onima koji vole pobjeći u svijet mašte – dakle prvenstveno djeci iako bi za njih u pojedinim dijelovima mogao biti previše jeziv. Ipak, osim tipičnih „burtonovskih“ prekrasnih vizuala i cijele plejade čudnih likova, film ne nudi dovoljnu količinu avanture, a ni glavni lik nije netko koji bi vas toliko zaintrigirao da bi poželjeli biti on. U konačnici, Dom gospođice Peregrine za čudnovatu djecu nije film koji ćete požaliti što ste ga pogledali, ali nije niti da će vas previše zaintrigirati pa tako ni u kom slučaju ne spada u najbolja Burtonova dijela.Alisson Janney, Asa Butterfield, Chris O' Dowd, Dom gospođice Peregrine, Ella Purnell, Eva Green, Fantasy, Judi Dench, Kim Dickens, Samuel L. Jackson, Tim Burton